Så er der julehumør i Vendsyssel FF – i hvert fald er der delt kontraktforlængelser ud til to spillere i forsvaret. Nærmere bestemt er der tale om klubbens kaptajn og målmand, der begge har fået forlænget deres kontrakter. - Den store succes i efteråret skyldes blandt andre vores kaptajn og målmand, hvorfor der er blevet lavet en aftale med dem begge om en kontraktforlængelse, skriver Vendsyssel FF på deres hjemmeside. Chris Sørensen, kaptajn og alderspræsident, kom til klubben i 2014/2015 sæsonen. Den tidligere landsholdsspiller er blevet et symbol på Vendsyssel FFs succes. - Det handler ikke om at være her for at være her, men om at hele tiden præstere noget, siger Chris Sørensen til Vendsyssel FF’s hjemmeside. Chris Sørensen har skrevet under på en halv-årig aftale med Vendsyssel FF, og fortsætter derfor sæsonen ud. Den anden med ny kontrakt er målmand Jesper Christiansen, der har forlænget med et år.
Kontraktforlængelser med Chris Sørensen og Jesper Christiansen er med til at opretholde truppens defensive forcer.